Κυβέρνηση του Χόντσαρουκ

Η Κυβέρνηση του Χόντσαρουκ σχηματίστηκε στις 29 Αυγούστου 2019, μετά τις Ουκρανικές βουλευτικές εκλογές του 2019. Επικεφαλής της ήταν ο Ολέξι Χόντσαρουκ. Ήταν η 4η κυβέρνηση της Ουκρανίας από το 2014 που έγινε η επανάσταση του Euromaidan, και η 19η κυβέρνηση της Ουκρανίας από το 1990. Στις 4 Μαρτίου 2020, ο Χοντσαρούκ υπέβαλλε την παραίτησή του από τη θέση του Πρωθυπουργού και η κυβέρνησή του διαλύθηκε.

Σχηματισμός 
Στις 29 Αυγούστου 2019 το Ουκρανικό κοινοβούλιο ενέκρινε τον διορισμό του τότε 35χρονου Ολέξι Χόντσαρουκ στη θέση του Πρωθυπουργού. Μέχρι τότε, ήταν αρμόδιος για οικονομικά ζητήματα στο Γραφείο του Προέδρου της Ουκρανίας. Η κοινοβουλευτική ομάδα του Υπηρέτης του Λαού υποστήριξε την υποψηφιότητά του, ψηφίζοντας υπέρ, ενώ οι υπόλοιπες παρατάξεις ( Πλατφόρμα Αντιπολίτευσης - Για τη Ζωή, Ευρωπαϊκή Αλληλεγγύη, Π.Ε. «Πατρίδα» και Φωνή) ψήφισαν κατά.  

 
Από το βήμα, ο νεοεκλεγμένος Πρωθυπουργός δήλωσε ότι τα επόμενα χρόνια, πολλά χρίβνια (περίπου 1/3) θα διατεθούν για την διευθέτηση των χρεών.  Κατά τη γνώμη του, η θελκτικότητα των επιχειρήσεων αυξάνεται με πρόσβαση σε πιο οικονομικούς πόρους. Υποσχέθηκε ότι θα αναβαθμίσει την εικόνα της Ουκρανίας και την πιστοληπτική της ικανότητα, και θεωρεί ότι πίστωση με ετήσιο επιτόκιο 12-13% είναι εφικτή. Αναγνώρισε ότι, για την ώρα, 10 εκατομμύρια Ουκρανοί ζούσαν στα όρια της φτώχειας και ότι η διαφθορά άκμαζε. «Στη νέα κυβέρνηση δεν θα υπάρχουν κλέφτες...Σε λίγες εβδομάδες η Ουκρανία θα διαπραγματευτεί μία νέα συμφωνία με το Διεθνές Νομισματικό Ταμείο... Στην Ουκρανία ο κατώτατος μισθός είναι ανεπαρκής, είναι αδύνατο να ζήσεις με τόσο λίγα χρήματα», δήλωσε.

Κριτική 

 Η Πλατφόρμα της Αντιπολίτευσης - Για τη Ζωή σχολίασε ότι ο Πρωθυπουργός δεν θα έπρεπε να δώσει προτεραιότητα στην εικόνα ή στην οικονομική ανάπτυξη της χώρας, αλλά στον τερματισμό του πολέμου στο Ντονμπάς.
 Η Ευρωπαϊκή Αλληλεγγύη αμφισβήτησε τη διαφάνεια στη διαδικασία εκλογής Πρωθυπουργού.  
 Η αρχηγός του Π.Ε. «Πατρίδα» Γιούλια Τιμοσένκο αρχικά είχε την πρόθεση να υποστηρίξει την κυβέρνηση (παρόλο που δεν υποστήριξε τον Χόντσαρουκ) και να μην μείνει στους πάγκους της αντιπολίτευσης. Ωστόσο, σε λιγότερο από τρεις μήνες, το κόμμα της κινήθηκε προς την αντιπολίτευση όταν διαφώνησε με το σχέδιο της κυβέρνησης να άρει την απαγόρευση στις αγοραπωλησίες γεωργικής γης.  
 Η Φωνή δεν υποστήριξε τον Χόντσαρουκ επειδή δεν ενημερώθηκε για τη σύνθεση της υπόλοιπης κυβέρνησης.

Σύνθεση 
Το Βερχόβνα Ράντα διόρισε 17 άτομα στη νέα κυβέρνηση, λιγότερα από τα 25 της προηγούμενης.  Το νέο υπουργικό συμβούλιο είχε 15 υπουργούς, ενώ το προηγούμενο 19. Όπως ορίζει το Σύνταγμα της Ουκρανίας, ο Πρόεδρος παρουσίασε στο κοινοβούλιο τους υποψήφιούς του για τις θέσεις του Υπουργού Εξωτερικών και του Υπουργού Άμυνας. Σύμφωνα με την εφημερίδα Ukrayinska Pravda, εκείνη την ημέρα συνεχίζονταν οι συνομιλίες του Προέδρου Βολοντίμιρ Ζελένσκι με τους υποψήφιους για το Υπουργείο Υγείας. 

Στις 4 Φεβρουαρίου 2020, η Υπουργός Περιφερειακής Ανάπτυξης Αλιόνα Μπάμπακ ζήτησε να αντικατασταθεί από τον Ντενίς Σμίγκαλ.

Κοινοβουλευτική ψηφοφορία για την έγκριση του Υπουργικού Συμβουλίου

Ψηφοφορία: για το διορισμό του Μπακάνοφ ως αρχηγού της Ουκρανικής Υπηρεσίας Ασφαλείας 
Εγκρίθηκε με 319 ψήφους υπέρ και 26 ψήφους κατά.

Ψηφοφορία: για το διορισμό του Ριαμποσάπκα ως Γενικού Εισαγγελέα της Ουκρανίας 
Εγκρίθηκε με 312 ψήφους υπέρ και 26 κατά. Ο Ρουσλάν Ριαμποσάπκα αντικατέστησε τον Γιούρι Λουτσένκο στη θέση του Γενικού Εισαγγελέα.

Παραπομπές 

Ουκρανικές κυβερνήσεις